但由廿世紀尾開始，唔少遊戲設計方面嘅工作者都覺得呢種做法有個問題，就係唔能夠令一隻遊戲有高嘅重玩價值－重玩價值係遊戲設計上嘅一個概念，如果話一隻遊戲有高嘅重玩價值，意思係話隻遊戲能夠吸引玩家玩完又玩，而一般遊戲設計師都希望自己設計嘅遊戲有高嘅重玩價值，而如果有方法令玩家每次玩一關嗰陣，嗰一關都會有少少唔同樣，就可以令玩家更加有新鮮感，提升隻遊戲嘅重玩價值。